《铜仁江舟中杂诗六首·其二》
清代·郑珍

渐见寒流阔，居人两岸分。
潭光清漏石，山影绿摇云。
渔得沙头汛，炊香柁尾闻。
向来风味熟，惆怅但离群。

作者简介：（1806—1864）贵州遵义人，字子尹，号柴翁。道光十七年举人，选荔波县训导。咸丰间告归。同治初补江苏知县，未行而卒。学宗许郑，精通文字音韵之学，熟悉古代宫室冠服制度。有《礼仪私笺》、《轮舆私笺》、《说文新附考》、《巢经巢经说》、《巢经巢集》等。